OzLabs/hebrew-wiki-articles huggingface dataset:
סקוט לי

סקוט לי (באנגלית: Scott Ly נולד; 2 באפריל 1978) הוא שחקן קולנוע אמריקאי.

==ביוגרפיה==
לי נולד ביוסטון טקסס בשנת 1978. הוא ממוצא וייטנאמי. משפחתו של לי היו נמלטה בסירה מווייטנאם מיד לאחר נפילת סייגון באפריל 1975. סקוט, הצעיר מבין ארבעה ילדים, הוא הראשון שנולד באמריקה. הוא גדל בעמק סן גבריאל, דרום קליפורניה.

== קריירה ==
הופעתו הראשונה של לי על המסך הייתה בשנת 2008 בסרט הקולנוע "עכברי המנהרות". בשנת 2011 שיחק בתפקיד חוזר בסדרת הטלוויזיה "Legend of Souls" בעונתה היחידה. שנה לחאר מכן שיחק בסדרת הטלוויזיה מחשבות פליליות.

בשנת 2013 שיחק בסרט "דם של גאולה" בו כיכב דולף לונדגרן. לאחר מכן שיחק בתפקידי אורח בין היתר בסדרות בונז וממלכת החיות.

בשנת 2023 שיחק בתפקיד ראשי בסרט "טיול מודרך לאהבה" לצד רייצ'ל לי קוק מה שהפך לתפקיד הפריצה של לי.<ref></ref> לצורך התפקיד השיל מגופו כ-22 קילוגרמים <ref></ref> שנה לאחר מכן שיחק בתפקיד משנה מיני סדרת הטלוויזיה נאמנות כפולה.<ref></ref>

== פילמוגרפיה ==
{| class="wikitable"
|+
!שנה
!כותרת
!תפקיד
!הערות
|-
|2008
|עכברי המנהרות
|הוי טראן
|סרט באורך מלא
|-
|2011
|Legend of Souls
|ויקיס
|4 פרקים
|-
|2012
|מחשבות פליליות
|פאול מונטגומרי
|פרק אחד
|-
|2013
|דם של גאולה
|לין צ'או
|סרט באורך מלא
|-
|2014
|בונז
|סאנג דאה פארק
| rowspan="5" |פרק אחד
|-
|2015
|צעירים חסרי מנוח
|טכנאי מחשבים
|-
|2016
|מחשבות פליליות: חוצה גבולות
|שוטר
|-
|2018
|ממלחכת החיות
|דאן
|-
|2022
|FBI: המבוקשים ביותר
|אדם מור
|-
|2023
|טיול מודרך לאהבה
|סין
|סרט נטפליקס, תפקיד ראשי
|-
|2024
|נאמנות כפולה
|התותחן דאו
|6 פרקים
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אמריקאים
קטגוריה:אמריקאים ממוצא וייטנאמי
קטגוריה:אמריקאים שנולדו ב-1978
אהמטג'אן קפלאן

אהמטג'אן קפלאן (בטורקית: Ahmetcan Kaplan; נולד ב-16 בינואר 2003 בטרבזונספור שבטורקיה) הוא כדורגלן טורקי המשחק בעמדת הבלם בקבוצת אייאקס מליגת העל ההולנדית ובנבחרת טורקיה.

== קריירת מועדונים ==
קפלאן גדל במחלקת הנוער של טרבזונספור. ב-27 בספטמבר 2021 ערך את הופעת הבכורה שלו בקבוצה הבוגרת של המועדון, בתיקו 1-1 נגד אלניהספור במסגרת המחזור השביעי בליגת העל הטורקית לעונת . בסך הכל ערך 13 הופעות ליגה במדי המועדון.

ב-19 באוגוסט 2022 חתם קפלאן על חוזה לחמש עונות באייאקס מליגת העל ההולנדית.<ref></ref> ב-25 בפברואר 2024 ערך את הופעת הבכורה שלו בקבוצה הראשונה של המועדון, בהפסד 2-0 לא.ז. אלקמאר במסגרת המחזור ה-23 בליגה לעונת 2023/2024.

== קריירה בינלאומית ==
קפלאן נכלל בסגל נבחרת טורקיה לטורניר יורו 2024,<ref></ref> על-אף שלא ערך הופעות במדי הנבחרת עד למועד הזימון.

== תארים ==
;טרבזונספור
* ליגת העל הטורקית (1): 2021/2022
* הסופר קאפ הטורקי (1): 2022

== קישורים חיצוניים ==

== הערות שוליים ==

קטגוריה:כדורגלנים טורקים
קטגוריה:בלמי כדורגל טורקים
קטגוריה:כדורגלני טרבזונספור
קטגוריה:כדורגלני אייאקס
קטגוריה:כדורגלני נבחרת טורקיה
קטגוריה:כדורגלני יורו 2024
קטגוריה:טורקים שנולדו ב-2003
וולודימיר בראז'קו

וולודימיר וולודימירוביץ' בראז'קו (באוקראינית: Володимир Володимирович Бражко; נולד ב-23 בינואר 2002 בזפוריז'יה שבאוקראינה) הוא כדורגלן אוקראיני המשחק בעמדת הקשר האחורי בקבוצת דינמו קייב מליגת העל האוקראינית ובנבחרת אוקראינה.

== קריירת מועדונים ==
בראז'קו גדל במחלקות הנוער של מטאלורג זפוריז'יה ודינמו קייב.

ב-18 ביולי 2022 הושאל בראז'קו למשך עונת לזוריה לוהנסק מליגת העל האוקראינית.<ref></ref> הוא ערך 29 הופעות ליגה במהלך תקופת ההשאלה, בהן הבקיע שבעה שערים.

לקראת עונת חזר בראז'קו לדינמו קייב.

== קריירה בינלאומית ==
ב-21 במרץ 2024 ערך בראז'קו את הופעת הבכורה שלו בנבחרת אוקראינה, בניצחון 2-1 על נבחרת בוסניה והרצגובינה במסגרת מוקדמות יורו 2024.

נכלל בסגל הנבחרת לטורניר יורו 2024.

== קישורים חיצוניים ==

== הערות שוליים ==

קטגוריה:כדורגלנים אוקראינים
קטגוריה:קשרי כדורגל אוקראינים
קטגוריה:זפוריז'יה: כדורגלנים
קטגוריה:כדורגלני דינמו קייב
קטגוריה:כדורגלני זוריה לוהנסק
קטגוריה:כדורגלני נבחרת אוקראינה
קטגוריה:כדורגלני יורו 2024
קטגוריה:אוקראינים שנולדו ב-2002
דוד אדלשטיין

[[פרוטומה של דוד בן-גוריון, בכניסה לאולם ההמראות, טרמינל 3, נמל התעופה בן-גוריון]]
חתימה של דוד (דודא) אדלשטיין, על פסלו של דוד בן-גוריון, בבית חולים סורוקה.
דוד (דודא) אדלשטיין (1911–1999) היה פסל ישראלי. יצר פסלים, פרוטומות ומדליות. בין הפרוטומות המפורסמות שייצר נמנית זו של ראש הממשלה הראשון של ישראל דוד בן-גוריון בכניסה לנמל התעופה בן-גוריון ובמבואה הראשית של בית חולים סורוקה.

==ביוגרפיה==
אדלשטין נולד וגדל בשדליץ, האימפריה הרוסית, כיום פולין. בשנת 1932 עלה לישראל. עבד כחשמלאי ובהמשך כמוביל חצץ למפעל "אבן וסיד". הוא בוגר מכון אבני לאמנות, בתל אביב. לאחר שפולה ודוד בן-גוריון ראו את עבודתו הוא עיברת את שמו לדודא (זו גם חתימתו) לבקשת בן-גוריון. הוא ערך מספר השתלמויות באיטליה ובצרפת. הציג בתערוכות בין השנים 1964–1986. בין יצירותיו הרבות יש גילופי עץ של דמויות תנ"כיות וחיות.

בשנת 1980 ניתן במתנה פסל שייצר לנשיא מצרים אנואר סאדאת.

אדלשטיין היה נשוי לציפורה ונפטר ב-1999.

== תערוכות קבוצתיות ==
* 1959 - התערוכה הכללית של אמני ישראל, מוזיאון תל אביב, בית דיזנגוף, תל אביב
* 1969 - פסטיבל האמנות, ציור ופיסול 69, גני התערוכה, תל אביב
* 1982 - שמות, מוזיאון בית התנ"ך, תל אביב

== פסליו המפורסמים ==
===פרוטומות===
* ראש ממשלת ישראל דוד בן-גוריון (1960) ורעייתו פולה בן-גוריון (במרפאה בשדה בוקר)
* נשיא המדינה אפרים קציר
* נשיא ארצות הברית ג'ון קנדי
* משה דיין ורות דיין
* אבא אבן
* מרדכי נמיר
* אבא חושי
* עובד בן עמי
* אריה דיסנצ'יק
* שמעון פרס
* שלמה להט
* נשיא המדינה יצחק נבון

===דיוקנאות===
* חנה רובינא

===מדליות===
* דוד בן-גוריון
* זאב ז'בוטינסקי
* משה דיין, יצחק רבין ולוי אשכול

==גלריה==
<gallery caption="" widths="150px" heights="150px" perrow="4">
קובץ:Habima art 001-2.jpg|חנה רובינא, בכניסה לבמה של אולם רובינא, תיאטרון הבימה, תל אביב-יפו
</gallery>

==קישורים חיצוניים==

* [https://museum.imj.org.il/artcenter/newsite/he/tempH.asp?artist=אדלשטיין,%20דוד%20(דודא)&list=א דוד אדלשטיין (דודא)], באתר מוזיאון ישראל בירושלים
* 
* 
* 
* 
* 

==הערות שוליים==

קטגוריה:בוגרי מכון אבני
קטגוריה:פסלים ישראלים
קטגוריה:ישראלים שנולדו ב-1911
קטגוריה:ישראלים שנפטרו ב-1999
שייד

שייד (באנגלית: Shaed; מסוגנן כ-SHAED; לשעבר The Walking Sticks) היא שלישיית אינדי פופ אמריקאית המורכבת מהסולנית צ'לסי לי והרב-נגנים מקס וספנסר ארנסט.

== היסטוריה ==
הלהקה הוקמה ב-2011.

ב-2012, הלהקה הוציאה את המיני-אלבום הראשון שלה, World So Bright.

ב-2013, הלהקה הוציאה את המיני-אלבום השני שלה, Send the Night.

ב-2014, הלהקה הוציאה את המיני-אלבום השלישי שלה, Pop Dreams.

ב-1 בינואר 2016, הלהקה הוציאה את המיני-אלבום הרביעי שלה, Just Wanna See.

ב-18 במאי 2018, הלהקה הוציאה את הסינגל "Trampoline". הסינגל הגיע בשיאו למקום ה-13 בבילבורד הוט 100. כמו כן, השיר זכה במספר תוארי הקלטה, בין היתר תואר הקלטה מסוג פלטינה משולשת מ-RIAA ותואר הקלטה מסוג יהלום מ-SNEP. גרסת רמיקס לשיר, בשיתוף פעולה עם זאין מאליק, יצאה ב-26 בספטמבר 2019. הגרסה הגיעה בשיאה למקום ה-94 ברולינג סטון טופ 100 ולמקום התשיעי במצעד המוזיקה הרשמי של ניו זילנד.

ב-21 בספטמבר 2018, הלהקה הוציאה את המיני-אלבום החמישי שלה, Melt. המיני-אלבום הגיע בשיאו למקום ה-123 בבילבורד 200 ולמקום ה-163 במצעד האלבומים של SNEP.

ב-14 במאי 2021, הלהקה הוציאה את אלבום האולפן הראשון שלה, High Dive.

ב-7 ביוני 2024, הלהקה הוציאה את אלבום האולפן השני שלה, Spinning Out.

== קישורים חיצוניים ==

* 

קטגוריה:להקות שהוקמו בשנת 2011
קטגוריה:להקות אמריקאיות
צ'אפל רואן

קיילי רוז אמסטוץ (Kayleigh Rose Amstutz; נולדה ב-19 בפברואר 1998), המוכרת בשם הבמה צ'אפל רואן (Chappell Roan), היא זמרת-יוצרת אמריקאית ילידת מיזורי<ref name=":0"></ref>.

== קריירה ==
כשרואן הייתה בת 17, חברת התקליטים אטלנטיק החתימה אותה על חוזה בעקבות מספר גרסאות כיסוי שרואן העלתה ליוטיוב<ref name=":0" />.

היא הופיעה כמופע חימום בסיבובי ההופעות של ואנס ג'וי, דקלן מקנה, בן פלאט, אוליביה רודריגו ופלטשר.

ב-22 בספטמבר 2017, רואן הוציאה את המיני-אלבום הראשון שלה, School Nights בהפקתו של דן ניגרו (שהפיק באותו זמן גם את אוליביה רודריגו)<ref name=":0" />.

בקיץ 2020 החליטה אטלנטיק לא לחדש את החוזה עם רואן<ref name=":0" />.

ב-28 באוקטובר 2022, היא הוציאה את הסינגל "Casual". הסינגל הגיע בשיאו למקום ה-96 במצעד הסינגלים האירי.

ב-19 במאי 2023, היא הוציאה את הסינגל "Red Wine Supernova". הסינגל הגיע בשיאו למקום ה-79 בקנדה הוט 100, למקום ה-68 במצעד הסינגלים הבריטי ולמקום ה-75 בבילבורד הוט 100.

ב-11 באוגוסט 2023, היא הוציאה את הסינגל "". הסינגל הגיע בשיאו למקום ה-53 במצעד הסינגלים הבריטי ולמקום ה-80 בבילבורד הוט 100.

ב-22 בספטמבר 2023, היא הוציאה את אלבום האולפן הראשון שלה, The Rise and Fall of a Midwest Princess. האלבום הגיע בשיאו למקום ה-12 בבילבורד 200 ולמקום ה-23 במצעד האלבומים הבריטי.

בתחילת 2024 הייתה רואן זמרת החימום בסיבוב ההופעות של אוליביה רודריגו<ref name=":0" />.

ב-5 באפריל 2024, היא הוציאה את הסינגל "". הסינגל הגיע בשיאו למקום העשירי בשוודיה ולמקום ה-26 בבילבורד הוט 100.

== דיסקוגרפיה ==
=== אלבומי אולפן ===
* 2023: The Rise and Fall of a Midwest Princess

=== מיני-אלבומים ===
* 2017: School Nights

== קישורים חיצוניים ==

== הערות שוליים ==

קטגוריה:אמני איילנד רקורדס
קטגוריה:אמני אטלנטיק רקורדס
קטגוריה:זמרות פופ אמריקאיות
קטגוריה:זמרים להט"בים אמריקאים
קטגוריה:אמריקאיות שנולדו ב-1998
טאלב סאמי עבדאללה

חאג' טאלב סאמי עבדאללה (בערבית: طالب سامي عبدالله; 20 במרץ 1969 – 12 ביוני 2024), שכונה "אבו טאלב", היה מפקד שדה בכיר בכוחות החמושים של חזבאללה. בין תפקידיו פיקד על כוחות חזבאללה בקרב בינת ג'בייל, היה אחראי על המארב בהר דב והשתתף בניסיונות חטיפה של חיילי צה"ל. בתפקידו האחרון היה מפקד יחידת "נאסר", שאחראית על רוב גזרת גבול ישראל–לבנון בחזבאללה. יזם הסלמה ותקיפות נגד ישראל במהלך מלחמת חרבות ברזל. בליל 11 ביוני 2024 נהרג בסיכול ממוקד בידי חיל האוויר הישראלי.

== ביוגרפיה ==
טאלב סאמי עבדאללה נולד בשנת 1969 בעדשית<ref></ref>. הצטרף לחזבאללה בשנת 1984<ref name=":0"></ref>. בשנים 1992–1994 השתתף במלחמה בבוסניה<ref name=":0" />. בשנת 2005 פיקד על ניסיון חטיפה כושל של חיילי צה"ל באזור ע'ג'ר על הגבול הישראלי-לבנוני סמוך לחוות שבעא.

במהלך מלחמת לבנון השנייה שימש מפקד חטיבת בינת ג'בייל של חזבאללה, ובתפקיד זה פיקד מטעם הארגון על קרב בינת ג'בייל מול חטיבת גולני וחטיבת הצנחנים.

במלחמת האזרחים בסוריה ב-2011, אבו טאלב השתתף במלחמה לצד משטר אסד<ref name=":0" />. בינואר 2015, לאחר התקיפה האווירית בגבול ישראל-סוריה בה נהרג ג'יהאד מורנייה, אבו טאלב פיקד על מארב שבוצע לכוחות צה"ל בגזרת הר דב כאשר המחבלים פתחו באש נ"ט על כוח סיור של צה"ל והרגו שני חיילים.

אבו טאלב תכנן והוציא לפועל פיגועים נגד ישראל לאורך עשרות שנים. בשנת 2016 מונה למפקד יחידת "נאסר", שאחראית על עיקר גזרת דרום לבנון, בין קו הגבול לנהר הליטני, לצד יחידות "באדר" ו"עזיז". אבו טאלב היה אחראי על הגזרה המרכזית והמזרחית של קו העימות, כמו גם על גזרת הר דב. בתפקידו היה מקביל למפקד אוגדה בצבא סדיר.

לאחר מתקפת הפתע של חמאס על ישראל בשבעה באוקטובר 2023, הצטרף חזבאללה לעימות בלחימה בעצימות נמוכה עם ישראל. כתוצאה מכך פונו יישובים בצפון ישראל וחזבאללה ירה רקטות ושיגר כטב"מים במשך חודשים על יישובים ועל אתרים צבאיים, בסיסים ואתרים אסטרטגיים. ישראל השיבה בתקיפות אוויריות בעומק לבנון, נגד מפקדות ותשתיות טרור, כמו גם נגד משלוחי נשק.

במהלך חודש מאי יזם חזבאללה הסלמה נוספת, הגביר את היקף התקיפות ואת כמותן. בתחילת יוני ניסה הארגון לראשונה ליירט מטוסי קרב של חיל האוויר שפעלו מעל שמי לבנון. בליל 11 ביוני 2024, בעת פגישה בכפר ג'ויא עם מפקדים בדרגי שדה נוספים תחת פיקודו, חוסל אבו טאלב בסיכול ממוקד בידי חיל האוויר הישראלי. שלושה טילים פגעו במבנה בו שהו. למחרת הסלים חזבאללה את הירי, ועד צהרי היום ירה למעלה ממאתיים רקטות כנקמה על חיסולו של אבו טאלב. היה זה חיסולו של הבכיר ביותר בחזבאללה שביצע צה"ל מאז פרוץ המערכה.

== קישורים חיצוניים ==
* 
* 

== הערות שוליים ==

קטגוריה:לבנון: צבא וביטחון
קטגוריה:החזית הצפונית במלחמת חרבות ברזל
קטגוריה:פעילי חזבאללה שנהרגו בידי ישראל
קטגוריה:לבנונים שנולדו ב-1969
קטגוריה:לבנונים שנפטרו ב-2024
יחסי אורוגוואי–עומאן

יחסי אורוגוואי–עומאן הם יחסי החוץ בין עומאן ואורוגוואי.

== סקירה כללית ==
שתי המדינות מקיימות יחסים דיפלומטיים מאז 7 באפריל 1987. שתי המדינות שיתפו פעולה בתחומים שונים, כולל סחר והשקעות. עומאן הביעה עניין בהרחבת שיתוף הפעולה הכלכלי שלה עם אורוגוואי, במיוחד בתחומי החקלאות, הדיג והאנרגיה.

בשנים האחרונות התקיימו ביקורים הדדיים בתדירות גבוהה בין שתי המדינות. בשנת 2018, סגן נשיא אורוגוואי ביקר עומאן כדי לחזק את הקשרים הבילטרליים ולבחון הזדמנויות לשיתוף פעולה. בנוסף, עומאן השתתפה בפורומים בינלאומיים בהנחיית אורוגוואי, כגון פסגת ההשקעות והמסחר באורוגוואי.

== נציגויות דיפלומטיות ==
* עומאן מיוצגת באורוגוואי באמצעות שגרירותה בברזיליה, ברזיל.
* אורוגוואי מיוצגת בעומאן באמצעות שגרירותה בריאד, ערב הסעודית.

== הערות שוליים ==
פיט פיאלקובסקי

פיטר ג'רמי פיאלקובסקי (באנגלית: פיטר ג'רמי פיאלקובסקי; נולד ב-11 בדצמבר 1968) הוא זמר וגיטריסט אנגלי שהיה סולן להקת "Adorable".

הוא השתמש בגרסאות של שמו בפרויקטים השונים שבהם עבד - תוך שימוש באיות הפולני של שם הולדתו.

הוא בוגר לימודי קולנוע באוניברסיטת ווריק והוא משמש כמנהל של פסטיבל קולנוע ב, המציג סרטים במקומות ספציפיים לאתר הרלוונטיים לסרט.

לאחר פרויקט "Kickstarter" שצלח בסוף 2013, הוציא פיאלקובסקי ביולי 2014 את אלבום הבכורה שלו "Broken Heart Surgery", יחד עם טרי ביקרס. אלבומם השני, "We Are Millionaires", יצא לאור ביולי 2017.

==הערות שוליים==

קטגוריה:אנגלים שנולדו ב-1968
סגוסיני

הסגוסיני (באנגלית: Segusini; בגאלית עתיקה: Segusinoi, מילולית: "אלה של Segusio") היו שבט גאלי ששכן סביב העיר סוסה, פימונטה, איטליה של ימינו, על גבול איטליה-צרפת, במעברי האלפים, בתקופת הברזל.

== שם ==
הם מוזכרים בתור Segosianō̃n (Σεγοσιανῶν) על ידי סטראבון (תחילת המאה ה-1 לספירה),<ref>Strabo. Geōgraphiká, 4:1:11.</ref> בתור Segousianō̃n (Σεγουσιανῶν) על ידי תלמי (המאה ה-2 לספירה]),<ref>Ptolemy. Geōgraphikḕ Hyphḗgēsis, 3:1:36.</ref> כ-Segusinorum Segusa על "קשת סוסה"<ref>Corpus Inscriptionum Latinarum 5:7231.</ref> כ-Segusinae על כתובת הקדשה בחריתה.<ref>Corpus Inscriptionum Latinarum 5:7250.</ref><ref name="Falileyev">, s.v. Segusini.</ref> השם האתני Segusini הוא צורה לטינית של הגאלית העתיקה Segusinoi. זה אומר "אנשי סגוסיו", בעצמו מהשורש "סגו" - (ניצחון, כוח).

== גאוגרפיה ==
הסגוסיני שכנו בעמק הדוריה , סביב סגוסיו (סוסה המודרנית). הטריטוריה שלהם הייתה ממוקמת מזרחית למדולי ובלאקי, דרומית לאקיטאבונס, וממערב לאימרי ולטאוריני.<ref>, Map 17: Lugdunum. </ref>

העיירה הראשית שלהם, סגוסיו, שלטה על המסלול מעל מעבר מונז'נוור ששימש כשער הכניסה לחצי האי האיטלקי. לסגוסיו היה חוק לטיני כנראה מתקופת אוגוסטוס קיסר (27 לפנה"ס–14 לספירה) והיה מוניקיפיום מתקופת נירון (54–58 לספירה). הוא נכבש על ידי קונסטנטינוס בשנת 312 לספירה.

== היסטוריה ==
העדות עליהם היא על קשת סוסה, שהוקמה על ידי קוטיוס (מרקוס יוליוס קוטיוס היה מלך התושבים הקלטים והליגוריים של המחוז הרומי ההררי אז הידוע כאלפס טאורינה וכיום כאלפים הקוטיים בתחילת המאה ה-1 לפני הספירה). בשנים 8–9 לפני הספירה.

=== מקורות ראשוניים ===
<div class="mw-content-ltr">
* *
</div>
=== ביבליוגרפיה ===
<div class="mw-content-ltr">
*
*
*
*
*
</div>
== הערות שוליים ==

קטגוריה:גאלים
קטגוריה:עמים קדומים
קטגוריה:שבטים גאלים
מאיר חטינה

מאיר חטינה (נולד ב-28 ביוני 1963) הוא פרופסור מן המניין בחוג ללימודי האסלאם והמזרח התיכון באוניברסיטה העברית בירושלים. בעבר שימש כראש החוג וראש המרכז לחקר האסלאם ע"ש נחמיה לבציון.

חטינה למד לתואר ראשון במדעי המדינה ולתואר ראשון ושני בהיסטוריה של המזרח התיכון באוניברסיטת תל אביב. לאחר מכן למד גם לתואר ראשון במשפטים, ולאחר השלמת התואר ב-1997 התפנה לכתיבת הדוקטורט שלו בהנחייתו של מיכאל וינטר. לאחר קבלת הדוקטורט ב-1998 עבר ללימודי בתר-דוקטורט באוניברסיטת שיקגו בהנחייתם של ג'ון וודס ומרטין סטוקס.<ref></ref>

עם חזרתו לישראל בשנת 2000 החל ללמד בחוג להיסטוריה של המזרח התיכון באוניברסיטת תל אביב, וב-2005 החל לשמש כמרצה מן המניין בחוג להיסטוריה של המזרח התיכון באוניברסיטה העברית.

כמו כן היה מרצה אורח באוניברסיטת ארלנגן (2010), בסנט אנטוני קולג' באוניברסיטת אוקספורד (2015), ובאוניברסיטת מינכן (2019).

בין השנים 2009–2011 שימש עורך-שותף בכתב העת "המזרח החדש", בשנים 2010–2014 כיהן כראש המרכז לחקר האסלאם ע"ש נחמיה לבציון, ובין השנים 2015–2018 היה ראש החוג ללימודי אסלאם ומזרח תיכון.<ref></ref>

תחומי מחקרו העיקריים הם היסטוריה רעיונית של המזרח התיכון, מחשבה ופוליטיקה אסלאמית במאות ה-19 וה-20, מצרים המודרנית, אסלאם פלסטיני, ליברליזם ערבי, ממסדים דתיים, מסדרים סופיים, תנועות מחאה אסלאמיות.

ב-2023 זכה בפרס מפעל הפיס לאמנויות ולמדעים ע"ש לנדאו בתחום חקר הדתות.<ref></ref>

== בין ספריו ==
* הקול המושתק (רסלינג, 2022)<ref></ref><ref></ref>
* עבר מתעתע: מיתוס, היסטוריה וזיכרון בחברות אסלאמיות ובחברה הישראלית (עורך, עם ישראל גרשוני. רסלינג, 2021)<ref></ref>
* מוסלמים במדינת היהודים (עם מוחמד אל-עטאונה. הקיבוץ המאוחד, 2018)
* האסלאם - היסטוריה, דת, תרבות (עורך, עם מאיר בר-אשר. מאגנס, 2017)
* מגע המוות - על הקרבה עצמית באסלאם המודרני (רסלינג, 2016)
* האחים המוסלמים: חזון דתי במציאות משתנה (עורך, עם אורי קופפרשמידט. הקיבוץ המאוחד, 2012)
* האסלאם במצרים המודרנית (הקיבוץ המאוחד, 2000)

== קישורים חיצוניים ==
* 
* 
* 
* 
* 

== הערות שוליים ==

קטגוריה:סגל האוניברסיטה העברית בירושלים
קטגוריה:מזרחנים ישראלים
קטגוריה:חוקרי אסלאם ישראלים
קטגוריה:בוגרי אוניברסיטת תל אביב
קטגוריה:בוגרי אוניברסיטת תל אביב: משפטים
קטגוריה:זוכי פרס לנדאו
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1963
קרטומלציה

קרטומלציה או רככת קרנית (באנגלית: Keratomalacia) היא מחלה שנובעת מחוסר בוויטמין A, וגורמת ללחמית של העין להיות יבשה, להתכווץ ולהתעבות, והופכת אותה לעכורה. כמו כן, היא גורמת לקרנית להיות רכה יותר. 

בשל כך עולה הסיכון לחולים במחלה לזיהום או לקרע בעין, מה שעלול במצבים מסוימים להביא לראייה ירודה ואף לעיוורון.

== סימנים ותסמינים ==
* לקות ראייה (ראייה ירודה) - פגיעה קשה בחדות הראייה או בשדה הראייה.
* יובש של העין - העין מתייבשת מהר, בגלל שכבת אפיתל דקה יותר מהרגיל בקרנית (לעיתים קרובות נגרם אף ייבוש קיצוני)

* עכירות בקרנית - ככל שהמחלה מתקדמת, הקרנית נהיית יותר ויותר עכורה ואפורה. כמו כן, לעיתים החולים במחלה יראו כתמים אפורים צפים.

== טיפול ==
* שינוי בתזונה - צריכת מזונות עשירים בוויטמין A, כגון: כבד, מוצרי חלב, ביצים, ירקות ופירות כתומים.
* טיפות עיניים אנטיביוטיות 
* נטילת תוסף ויטמין A

== קישורים חיצוניים ==
דברה קוקס

דברה קוקס (באנגלית: Deborah Cox; נולדה ב-13 ביולי 1974) היא זמרת, פזמונאית, שחקנית ומפיקה מוזיקלית קנדית. היא נולדה וגדלה בטורונטו, והחלה להופיע בפרסומות בטלוויזיה בגיל שתים-עשרה, ונכנסה לתוכניות כישרונות שונות בשנות העשרה שלה לפני שהפכה לסולנית ליווי מקצועית של הזמרת סלין דיון.<ref></ref>

במהלך הקריירה שלה, עבדה עם המפיק המוזיקלי הישראלי עופר ניסים.<ref></ref><ref></ref>

== רקע וקריירה ==
ב-1994, קוקס עברה לארצות הברית והוחתמה באריסטה רקורדס על ידי קלייב דייוויס, והוציאה את אלבום הבכורה שלה בשנה שלאחר מכן.<ref></ref> אלבום האולפן השני שלה, (1998), קיבל את תואר הפלטינה בארצות הברית על מכירות של למעלה ממיליון עותקים.<ref></ref> השיר "Nobody's Supposed to Be Here" דורג במקום השני במצעד הבילבורד הוט 100 והיה לאחד מהלהיטים הגדולים ביותר שיצאו בשנה בה פורסם – זהו שירה המצליח ביותר של הזמרת במצעד.<ref></ref>

קוקס חתמה על חוזה הקלטות עם ג'יי רקורדס במסגרתו יצא אלבומה השלישי (2002),<ref></ref> שזכה להצלחה מסחרית מתונה. היא החלה את קריירת המשחק שלה בשנות ה-2000, ועשתה את הופעת הבכורה שלה בסרט הדרמה הקנדי "אהבה יורדת" (2000) ואת הבכורה הבימתית שלה ב-2004, בתפקיד הראשי במחזמר "אאידה" בברודוויי – שיר הנושא "Easy as Life" הוקלט על ידה וזכה לרמיקסים של די ג'יים שונים ברחבי העולם כולל עופר ניסים וטוני מורן.<ref></ref><ref></ref> הרמיקסים זכו להצלחה במועדוני הלילה השונים.<ref></ref><ref></ref> מאז היא הופיעה בסרטים קטנים יותר ובכמה הפקות מוזיקליות, כולל דרמת האימה Jekyll & Hyde, המחזמר הביוגרפי "ג'וזפין", העיבוד המוזיקלי של "שומר הראש", ו-The Wiz ב-2023.

אלבומי האולפן האחרונים שלה, (2007) ו- (2008),<ref></ref><ref></ref> יצאו דרך חברת התקליטים העצמאית שלה, דקו רקורדינג גרופ. בשנת 2017, הסינגל שלה "Let the World Be Ours Tonight" הפך ללהיט ה-13 שלה שדורג בראש מצעד שירי הדאנס קלאב.<ref></ref> בשנת 2016, דירגו במגזין בילבורד את קוקס במקום העשרים-ושלושה ברשימת "אמני הדאנב קלאב הגדולים בכל הזמנים".<ref></ref> מועמדת שמונה פעמים לפרס ג'ונו, היא זכתה בארבעה פרסים ולעיתים קרובות היא מוגדרת כאמנית ה-R&B המובילה בקנדה.<ref></ref>

קוקס הוכנסה להיכל התהילה של המוזיקה הקנדי בשנת 2022.<ref></ref>

== דיסקוגרפיה ==
=== אלבומי אולפן ===
* 1995: Deborah Cox
* 1998: One Wish
* 2002: The Morning After
* 2007: Destination Moon
* 2008: The Promise

== קישורים חיצוניים ==

== הערות שוליים ==

קטגוריה:זמרות קנדיות
קטגוריה:אמני אריסטה רקורדס
קטגוריה:שחקניות קנדיות
קטגוריה:מוזיקאים קנדים
קטגוריה:שחקניות קולנוע וטלוויזיה קנדיות
קטגוריה:שחקניות תיאטרון קנדיות
קטגוריה:אמני מוזיקה אלקטרונית
קטגוריה:זמרות פופ קנדיות
קטגוריה:זמרות-יוצרות קנדיות
קטגוריה:אמני דקה רקורדס
קטגוריה:זוכי פרס ג'ונו
קטגוריה:קנדיות שנולדו ב-1974
מייקל ביל

מייקל ביל (באנגלית: Michael Beale; נולד ב-4 בספטמבר 1980) הוא מאמן כדורגל אנגלי.

== קריירה כמאמן ==

== קישורים חיצוניים ==

== הערות שוליים ==

קטגוריה:מאמני כדורגל אנגלים
קטגוריה:מאמני קווינס פארק ריינג'רס
קטגוריה:מאמני גלאזגו ריינג'רס
קטגוריה:מאמני סנדרלנד
קטגוריה:אנגלים שנולדו ב-1980
אחמד עלם אל-הודא

אחמד עלם אל-הודא (בפרסית: احمد علم‌الهدی; נולד ב-1 בספטמבר 1944) הוא אייתוללה ופוליטיקאי איראני, איש דת שיעי תרייסרי שמשמש כחבר במועצת המומחים האיראנית. בעל דרגת חוג'ת אל-אסלאם. הוא אמאם תפילת יום שישי במשהד<ref name="PBS"></ref> והוא נציגה של המחוז אליו שייכת העיר, ח'וראסאן רזאווי במועצת המומחים.<ref name="rooz">[http://www.roozonline.com/english/news/newsitem/article/2009/september/25//supreme-leaders-performance-proven.html Supreme Leader's Performance "Proven"]</ref> אלאמולהודה הוא חבר באגודת הכמורה הלוחמת.

==ביוגרפיה==
אחמד עלם אל-הודא נולד ב-1944 במשהד, ומשנת 1959 למד במדרסת משהד אצל אדיב ניישבורי, אחמד מודרס יזדי, מורטזה שאהרודי, עלי משקיני ופאיז גונבאדי. אחר כך השתתף בקורס משפט זר של מוחמד האדי מילאני.

מ-1980 עד אוגוסט 1982, הוא היה אחראי על ועדת המהפכה האסלאמית של המחוז הראשון של טהראן.

הוא היה אחד המבקרים הבולטים של תוצאות הבחירות לנשיאות איראן 1997 ושל ממשלתו של מוחמד חתאמי, והוא היה בין אנשי הדת הבודדים שתמכו בתנועת אגודת אנשי הדת הלוחמים (מה שסייע בסופו של דבר לניצחונו של מחמוד אחמדינז'אד בבחירות 2005).

אחמד עלם אל-הודא מונה לאימאם תפילת יום שישי של העיר משהד ב-17 באפריל 2004. בכל דרשת תפילת יום שישי הוא נוהג להגיד את הדרשה בערבית, במקביל לפרסית.

בשנת 2005 הוא נבחר לחבר במועצת המומחים האיראנית כנציג מטעם פרובינציית ח'וראסאן רזאווי.

שמו של אחמד עלם אל-הודא הופיע בתקשורת הבינלאומית כנואם בעצרת ב-30 בדצמבר 2009 שנערכה לטובת המשטר האסלאמי, שם צוטט כמי שקורא למתנגדים של המנהיג העליון עלי ח'אמנאי בהערות ששודרו בטלוויזיה הממלכתית האיראנית, אמר אלאמולהודה למפגינים:

<ref></ref>

עלם אלהדי היה מבקר חריף של אכבר האשמי רפסנג'אני, ראש אספת המומחים הקודם, אותו תקף עלם אלהדי בשל "שתיקתו לנוכח עלבונות חסרי תקדים נגד מנהיג המהפכה" (עלי ח'אמנאי), והזהיר אותו "לבצע רפורמה". התנהגותו לפני שהיה מאוחר מדי."<ref name="rooz"/>

בשנת 2016 מונה לנציגו של המנהיג העליון של איראן בפרובינציית ח'וראסאן רזאווי, לאחר מותו של קודמו עבאס ועז טבאסי.

עלם אל-הודא ידוע בצעדים המגבילים שלו נגד זכויות נשים באיראן. הוא דיבר בתפילות יום השישי שלו נגד זכותן של נשים לרכוב על אופניים במשהד. הוא מתנגד לכניסת נשים לאצטדיוני כדורגל במשהד. הוא מתנגד לקיום קונצרטים במשהד, מתוך אמונה שאנשים שנוסעים ל"עיר הקדושה משהד" צריכים לבוא רק לתפילות.<ref></ref>

הוא תואר כ"בכיר"<ref></ref> ו"שמרני במיוחד"<ref></ref> ו"קשיח".<ref></ref> בנוסף משמש כאמאם הגדול של מקדש האימאם א-רידא. ביתו, ג'מילה עלם אל-הודא, הייתה נשואה לנשיא איראן לשעבר אברהים ראיסי.

==קישורים חיצוניים==
* 

==הערות שוליים==

קטגוריה:אנשי דת מוסלמים איראנים
קטגוריה:אנשי דת מוסלמים שיעים
קטגוריה:איראנים אנטי-אמריקאים
קטגוריה:איראנים אנטי-ציונים
קטגוריה:ילידי 1944
קטגוריה:פוליטיקאים איראנים
מוחמד עלי מוסאווי ג'זאירי

מוחמד עלי מוסאווי ג'זאירי (בפרסית: محمدعلی موسوی جزایری; נולד ב-1941) הוא אייתוללה איראני, איש דת שיעי תרייסרי, המשמש כחבר במועצת המומחים האיראנית מהכינוס הראשון ועד הכינוס הנוכחי (השישי), ואשר כיהן כנציגו של המנהיג העליון של איראן בפרובינציית ח'וזסתאן ומקביל כאימאם תפילת יום השישי של אהוואז, בירת הפרובינציה. נחשב לבעל ברית קרוב של המנהיג העליון של איראן, עלי חמינאי.

==ביוגרפיה==
הוא נולד בשושתר, פרובינציית ח'וזסתאן, איראן.<ref></ref> הוא מצאצאיו של מנמטולה ג'זאירי, איש דת שיעי בולט<ref></ref>. מוחמד עלי מוסאווי ג'זאירי למד בחווזה של קום, איראן תחת האייתוללה רוחאללה ח'ומייני ומוחמד עלי עראקי; וכן במדרסות של נג'ף, עיראק תחת האייתוללה אבו אל-קאסם אל-ח'ואי.<ref></ref>

לאחר המהפכה האיראנית והקמת הרפובליקה האיסלאמית של איראן הוא היה חבר באספה המכוננת שניסחה את חוקת איראן (נודעה בשם האספה לבחינה הסופית של החוקה).<ref></ref>

במהלך מלחמת איראן–עיראק הייתה למוסאווי ג'זאירי נוכחות פעילה בחזיתות המלחמה. בתקופה זו היה פעיל גם בתוכנית של מטה התמיכה במלחמה במחוזות וגם במועצה העליונה של המלחמה.

היה נציגו של ואלי-פאקיח (אפוטרופוס של המשפטן האסלאמי הראשי - המנהיג העליון של איראן) בפרובינציית ח'וזסתאן בין השנים ומקביל שימש כאימאם תפילת יום שישי באהוואז, בירת פרובינציית ח'וזסתאן מ-1983 ל-2019. הוא מונה לתפקידו על ידי רוחאללה ח'ומייני, שהיה המנהיג העליון הראשון של איראן.

בבחירות שנערכו לכינוס הראשון<ref></ref> (בדצמבר 1982), השני<ref></ref> (באוקטובר 1990), השלישי<ref></ref> (באוקטובר 1998), הרביעי (בדצמבר 2006) וחמישי במרץ 2016 הוא נבחר כאחד מנציגי פרובינציית ח'וזסתאן,<ref name="Farsi12"></ref><ref>[https://www.isna.ir/news/94121006626/نتایج-انتخابات-خبرگان-جدول-گرایش-ها (List/table of) "Assembly of Experts" elections results] isna.ir</ref> ובבחירות שנערכו לכינוס השישי (במרץ 2024) הוא נבחר כאחד מנציגי מחוז טהראן.<ref></ref>

בפברואר 2019 עלו תהיות בדבר נסיעתו לאנגליה, דבר שהוסבר על ידו כ"קידום של עקרונות המהפכה האיסלאמית", אך נחשף כי המטרה הייתה התייעצות רפואית.<ref></ref> כמה ימים לאחר מכן התפטר מתפקידו כנציג המנהיג העליון בפרובינציית ח'וזסתאן וכאימאם תפילת יום השישי עקב בריאות רופפת.<ref></ref>
ביולי 2019 איים כי ארצו תחטוף אוניית נפט אנגלית, בתגובה לתפיסתה של מכלית נפט איראנית.<ref></ref><ref></ref><ref></ref>

== קישורים חיצוניים ==

==הערות שוליים==

קטגוריה:אנשי דת מוסלמים איראנים
קטגוריה:אנשי דת מוסלמים שיעים
קטגוריה:איראנים אנטי-אמריקאים
קטגוריה:איראנים אנטי-ציונים
קטגוריה:פוליטיקאים איראנים
קטגוריה:ילידי 1941
מוחמד ריישהרי

מוחמד ריישהרי (בפרסית: محمد ری‌‌شهری; 29 באוקטובר 1946 – 21 במרץ 2022) היה אייתוללה ופוליטיקאי איראני ששימש במספר תפקידים במשטר האיראני.

==ביוגרפיה==
ריישהרי נולד למשפחה פרסית דתית בריי ב-29 באוקטובר 1946.<ref name=buchta></ref><ref name=dean></ref> הוא התחנך בקום ובנג'ף בתחום התאולוגיה<ref name=buchta/>. הוא ויורשו במשרד המודיעין, עלי פלאחיאן, היו בוגרי בית הספר החקני בקום.<ref></ref>

ריישהרי החל להשתתף בפעילויות פוליטיות ביוני 1963 במהלך המרידות הדתיות לאחר נאומו המפורסם של האייתוללה רוחאללה ח'ומייני בקום. ב-1967 ברח לנג'ף ושהה שם זמן מה. עם שובו לאיראן, הוא נכלא.<ref name=buchta/> בזמן הכליאה, הוא פגש את עלי חמינאי, שלימים הפך למנהיג העליון של איראן.<ref name="ABNA-20220326"></ref> עד המהפכה האיראנית, נאסר עליו להטיף.<ref name=buchta/>

מ-1984 עד 1989 שימש ריישהרי כשר המודיעין הראשון בקבינט של ראש ממשלת איראן, מיר-חוסיין מוסאווי,<ref name=bar09></ref><ref name="IQNA-obit"></ref> בתקופת כהונתו כשר המודיעין פרצה תקרית מהדי השמי. ריישהרי הורה על הוצאתו להורג של האשמי יומיים לפני המועד ב-28 בספטמבר 1987, כדי שריישהרי לא יצטרך לפעול בהתאם למכתב שכתב האייתוללה רוחאללה ח'ומייני ב-28 בספטמבר, בו הודיע לריישהרי שהעונש הומר לגלות פנימית.<ref name=miriam></ref>

ריישהרי מונה לתובע הראשי של בית הדין הדתי המיוחד בשנת 1990. הוא ניסח את פקודת בית המשפט בת 47 סעיפים, שהתקבלה לאחר מכן ב-1990.<ref name=miriam/>לפני הבחירות למג'לס ב-1996, הקים את החברה להגנת ערכי המהפכה האסלאמית.<ref name=shah></ref>

ריישהרי היה גם מועמד לנשיאות איראן בבחירות הבחירות לנשיאות איראן 1997 שנערכו ב-23 במאי 1997, שבסיומן ניצח הרפורמיסט מוחמד ח'אתמי.<ref name=Daniel2012></ref> הוא סיים במקום הרביעי מבין ארבעת המועמדים שאושרו על ידי מועצת שומרי החוקה.<ref name="IDP"></ref>

הוא מונה לנציג עלי ח'אמנאי לענייני חג'.<ref name=mathaba></ref> כמו כן שימש דיקן המכון המדעי לתרבות דאר אל חדית'.<ref name=dean/>

ריישהרי מת בבית חולים בטהראן ב-21 במרץ 2022 בגיל 75.<ref name="IQNA-obit" /> הוא היה חמו של עלי משקיני.

==קישורים חיצוניים==

==הערות שוליים==

קטגוריה:אנשי דת מוסלמים איראנים
קטגוריה:אנשי דת מוסלמים שיעים
קטגוריה:איראנים אנטי-אמריקאים
קטגוריה:איראנים אנטי-ציונים
קטגוריה:פוליטיקאים איראנים
קטגוריה:איראנים שנולדו ב-1946
קטגוריה:איראנים שנפטרו ב-2022
רוברט טיילור (אתלט)

רוברט טיילור (באנגלית: Robert Taylor; נולד 14 בספטמבר 1948, נפטר 13 בנובמבר 2007) היה אתלט אמריקאי, אלוף אולימפי (4X100 מטר) וסגן אלוף אולימפי (ריצת 100 מטר) באולימפיאדת מינכן.

== ביוגרפיה ==
רוברט טיילור נולד ב-1948 בעיר טיילר, טקסס. ב-1964 החל ללמוד בתיכון על שם אמט ג'יי סקוט בעיר הולדתו. ב-1968 החל ללמוד ב"אוניברסיטת דרום טקסס" . לאחר סיום לימודיו החל לעבוד כמורה לחינוך מיוחד וחינוך גופני. היה נשוי לשריל טיילור ואב לבובי טיילור. נפטר ב-2007 לאחר התקף לב.

== קריירה ספורטיבית ==
=== 1972 ===
באליפות ארצות הברית באתלטיקה זכה במדליית זהב בריצת 100 מטר.

באולימפיאדת מינכן זכה, עם נבחרת ארצות הברית, במדליית זהב במרוץ שליחים 4X100 מטר בשיא עולם של 38.19 שניות לפני ברית המועצות (38.50 שניות) ומערב גרמניה (38.79 דקות) ובמדליית כסף בריצת 100 מטר בתוצאה של 10.24 שניות אחרי ולרי בורזוב מברית המועצות (10.14 שניות) ולפני לנוקס מילר מג'מייקה (10.33 שניות).

== היכל התהילה ==
* 1973 - היכל התהילה של ספורטאי קולג' יוצאי דופן
* 1996 - היכל התהילה של אוניברסיטת דרום טקסס

== קישורים חיצוניים ==

== הערות שוליים ==

קטגוריה:אתלטים אפרו-אמריקאים
קטגוריה:אצנים אמריקאים
קטגוריה:אלופים אולימפיים: ריצת 4X100 מטרים (גברים)
קטגוריה:אתלטים באולימפיאדת מינכן (1972)
קטגוריה:אלופים אולימפיים אמריקאים: אתלטיקה
קטגוריה:אמריקאים שנולדו ב-1948
קטגוריה:אמריקאים שנפטרו ב-2007
שאטלרו

שאטלרו (בצרפתית: Châtellerault היא קומונה במחוז ויין בחבל אקיטן החדשה בצרפת, על נהר ויין.

שאטלרו היה מעוז חשוב בצד הצפוני של פואטו , שהוקם על ידי רוזן פואטייה כדי לאבטח את גבולותיו בתחילת המאה ה-10. בשנת 1793 מנתה הקומונה 7,725 תושבים, ובשנת 2017היו בה 31,840 תושבים.

מימי הביניים נודעה שאטלרו בתעשיית הסכו"ם וייצור החרבות שלה, ובשנת 1816 הפכה הקומונה למרכז לייצור נשק עבור ממשלת צרפת. Manufacture d'armes de Châtellerault היה אחד מארבעת יצרני הנשק העיקריים של צרפת בבעלות המדינה, וסיפק את רוב כלי הנשק הקלים של חיל הרגלים ששימשו את צבא צרפת ואת הצי הצרפתי. המפעל נוסד בשנת 1819, ופעל עד לסגירתו כמתקן לייצור נשק בשנת 1968. המפעל ייצר את הרובה לבל 1886, שהיה הנשק בעיקרי של חיל הרגלים הצרפתי העיקרי במלחמת העולם הראשונה. זה גם היה המקור לייצור של 500,000 רובי מוסין נגאן הראשונים מדגם 1891, מכיוון שתעשיית הנשק הרוסית לא יכלה להתכונן מהר מספיק כדי לייצר אותם עבור חימוש מחדש של צבא האימפריה הרוסית. המתקן הפך למאגר המרכזי של כל הארכיונים הצבאיים הצרפתיים הקשורים לענייני חימוש.

בקומונה יש כמה כנסיות קתוליות, פרוטסטנטיות ואוונגליסטיות וכן שני מסגדים.

==קישורים חיצוניים==

* 
גשר אנרי הרביעי, שהושלם בשנת 1609, עובר מעל הנהר ויין במרכז הקומונה

קטגוריה:צרפת: ערים
IOS 18

iOS 18 היא הגרסה ה-18 של חברת אפל עבור מכשירי אייפון, והיא צפוייה להחליף את מערכת ההפעלה הקודמת – iOS 17 בספטמבר 2024.<ref name="macrumors roundup"></ref> <ref></ref> <ref></ref> <ref></ref> המערכת הוצגה בכנס המפתחים העולמי של אפל 2024 (WWDC), לצד מערכות ההפעלה לאייפד, לאפל ווטש ולמק: watchOS 11,iPadOS 18 ו־macOS Sequoia.

== תכונות המערכת ==
* בינה מלאכותית: פלטפורמת הבינה המלאכותית Apple Intelligence של אפל תהייה זמינה עבור הדגמים iPhone 15 Pro ו-iPhone 15 Pro Max, והיא מטמיעה במערכת תכונות של בינה מלאכותית ושילוב של מודלים גדולים של שפה לסירי.<ref name="intelligencesupport"></ref> <ref></ref>
* הודעות: תמיכה בפרוטוקול התקשורת (RCS) בשיחות נתמכות, כולל תכונות של אישורי קריאה של הודעות ושיתוף מולטימדיה באיכות גבוהה.אם כי ההודעות יסומנו בצבע ירוק כדי להבדיל בינן לבין שירות ההודעות של אפל- iMessage, שמסומנות בצבע כחול. <ref></ref> <ref></ref>
* תמונות: עיצוב מחודש לאפליקציית התמונות . <ref></ref>
* מסך הבית: אפשרות להתאמה אישית של צבע האייקונים של האפליקציות ושינוי מיקומם במסך הבית באופן חופשי, ללא צורך בהצמדה לשורה. <ref></ref>
* מרכז שליטה: עיצוב מחודש של מרכז הבקרה, המאפשר הרחבה של פקדים במספר דפים, וכן התאמה אישית של בחירת לחצנים הניתנים לשינוי גודל ואפשרות להוסיף פקדים של יישומי צד שלישי. <ref></ref>
* סיסמאות: מנהל סיסמאות המיועד לפשט את ניהול הסיסמאות עבור אתרים ויישומים, ולרכז אותם במקום אחד.<ref name="WSJ2024"></ref> המערכת משולבת עם תכונות הפרטיות נוספות של אפל, כמו iCloud Keychain.

== מכשירים נתמכים ==
המערכת נתמכת בכל מכשירי האייפון שתמכו בגרסה הקודמת של מערכת ההפעלה- iOS 17. עם זאת, ישנן רמות שונות של תמיכה בהתאם למערכת-על-שבב (SoC) של המכשיר. הפונקציות החדשות של מערכת הבינה המלאכותית - Apple Intelligence יפעלו רק על מכשירים עם מעבד A17 Pro ואילך, אשר זמין רק בדגמי האייפון iPhone 15 Pro ו- iPhone 15 Pro Max .<ref name="preview"></ref>

רשימת מכשירי אייפון התומכים ב-iOS 18, הם כדלהלן: <ref></ref> <ref></ref> <ref></ref>
* אייפון XS ו-XS Max
* אייפון XR
* אייפון 11
* אייפון 11 פרו ו-11 פרו מקס
* אייפון SE (דור שני)
* אייפון 12 ו-12 מיני
* אייפון 12 פרו ו-12 פרו מקס
* אייפון 13 ו-13 מיני
* iPhone 13 Pro ו-13 Pro Max
* אייפון SE (דור שלישי)
* אייפון 14 ו-14 פלוס
* אייפון 14 פרו ו-14 פרו מקס
* אייפון 15 ו-15 פלוס
* אייפון 15 פרו ו-15 פרו מקס

==קישורים חיצוניים==
* 

== הערות שוליים ==

קטגוריה:תוכנות בינה מלאכותית
קטגוריה:תוכנות שהושקו ב-2024
קטגוריה:IOS
Boy (מיני-אלבום)

Boy הוא מיני-אלבום והפרויקט השני של הזמר-יוצר האוסטרלי לוק המינגס. הוא יצא לאור ב-26 באפריל 2024.<ref name=":Boy"></ref>

כשכתב על ההשראה לפרויקט ברשתות החברתיות, המינגס אמר .<ref name=": About Boy"></ref>

== סיבוב הופעות ==
ב-12 במרץ 2024, המינגס הודיע על סיבוב ההופעות "Nostalgia for a Time That Never Existed" . סיבוב ההופעות התחיל ב-4 במאי 2024, בפריז, צרפת, והסתיים ב-16 ביוני 2024 בבריזבן, אוסטרליה.

== רשימת רצועות ==

== מיקומי שיא ==

== הערות שוליים ==

קטגוריה:מיני-אלבומים מ-2024
קטגוריה:אלבומים באנגלית
קטגוריה:אלבומי רוק אלטרנטיבי
מצעד 100 האלבומים ההולנדיים

מצעד 100 האלבומים ההולנדיים (באנגלית: Dutch Album Top 100) הוא מצעד אלבומים שמפעילה חברת מצעדי הולנד.
המצעד השבועי המלא מכיל את 100 אלבומי המוזיקה הנמכרים ביותר בשבוע החולף בהולנד. שם המצעד התחלף במהלך שנים וגדל מעשרה למאה.

==היסטוריה==
באמצע 1969, ייסדה רשת השידור NOS שהיא אחת מ-9 רשתות השידור הציבורי בהולנד, את מצעד "Hilversum 3 LP Top 10" שהוא המצעד הוותיק ביותר במדינה. בראשיתו כלל את עשרת האלבומים הנמכרים ביותר שבחרה החברה.<ref></ref>
חצי שנה מאוחר יותר בדצמבר 1969, השיק רדיו ורוניקה את המצעד "LP Top 20" שעודכן מדי שבועיים.

בשנת 1974, הרשימה הוגדלה ל-20 אלבומים נבחרים בשם "Nationale Hitparade LP Top 20" ובשנים לאחר מכן ל-50 ול-75.

ב-25 בפברואר 1989, אוחדו שני המצעדים ל-"Nationale Totale Top 100" ולראשונה כלל רשימה שבועית ובה מאה אלבומים.
מאז התווספו שמות שונים עד לשם הנוכחי "Album Top 100".

==האלבומים הנמכרים ביותר==
רשימת האלבומים מתבססת על נתוני המכירות ברשתות המוזיקה.
האלבום 21 של אדל הוא האלבום שצעד הכי הרבה שבועות לאחר שהופיע במצעד יותר מ-500 שבועות. במקום השני האלבום "De Hazes 100" של זמר שירי הנשמה ההולנדי אנדרה הזס ולאחריו Brothers in Arms של הדייר סטרייטס.
*1971: Sticky fingers - הרולינג סטונז
*1972: Harvest - ניל יאנג
*1973: Forever and ever - דניס רוס
*1974: פסקול הסרט ישו כוכב עליון - אנדרו לויד ובר
*1975: Sooner or Later - Robert Long
*1976: פסקול היו זמנים במערב - אניו מוריקונה
*1977: Hotel California - The Eagles
*1978: פסקול שיגעון המוזיקה
*1979: Bat out of hell - מיט לוף
*1980: BZN - Greatest hits
*1981: All alone am I - טימי יורו
*1982: סימון וגרפונקל - The concert in Central Park
*1983: מייקל ג'קסון - Thriller
*1984: ליונל ריצ'י - Can't slow down
*1985: ברוס ספרינגסטין - Born in the USA
*1986: מדונה - True blue
*1987: U2 - The Joshua tree
*1988: פליטווד מק - Tango in the night
*1989: גלוריה אסטפן ומיאמי סאונד משין - Anything for you
*1990: טוטו - Past to present 1977-1990
*1991: דייר סטרייטס - On every street
*1992: קווין - Greatest hits II
*1993: Soundtrack - The bodyguard
*1994: מריה קארי - Music box
*1995: אנדרה ריו - Strauß & co
*1996: סלין דיון - Falling into you
*1997: מרקו בוראסטו - The truth
*1998: מרקו בוראסטו - The destination
*1999: אנדראה בוצ'לי - Sogno
*2000: מרקו בוראסטו - Loud and clear
*2001: K-otic - Bulletproof
*2002: מרקו בוראסטו - On the road
*2003: רובי ויליאמס - Escapology
*2004: נורה ג'ונס - Feels like home
*2005: קייטי מלואה - Piece by piece
*2006: יאן סמיט - On the way to happiness
*2007: קייטי מלואה - Pictures
*2008: איימי ויינהאוס - Back to Black
*2009: אדל - 19
*2010: קארו אמרלד - Deleted scenes from the cutting room floor
*2011: אדל - 21
*2012: אדל - 21
*2013: מרקו בוראסטו - A thousand mirrors
*2014: The Common Linnets - The Common Linnets
*2015: אדל - 25
*2016: אדל - 25
*2017: אד שירן - ÷
*2018: Josylvio - Hella Cash
*2019: Frenna - Francis
*2020: פופ סמוק - Shoot For The Stars Aim For The Moon
*2021: אדל - 30
*2022: הארי סטיילס - Harry's House
*2023: הרולינג סטונז - Hackney Diamonds

==קישורים חיצוניים==
* 
* [https://dutchcharts.nl/weekchart.asp?cat=a מצעד 100 האלבומים] באתר "מצעדי הולנד"

==הערות שוליים==

קטגוריה:מצעדי מוזיקה הולנדיים
אנדרה מאן

אֶנְדְרֶה מאן (בהונגרית:Mann Endre, 1 בנובמבר 1900 - 7 באפריל 1964) היה עיתונאי, עורך, סופר ומתרגם יהודי הונגרי שפעל בהונגריה וברומניה. הוא היה אביו של אריק מאיטני.

==קורות חייו==
אנדרה מאן נולד ב-1900 בטימישוארה, בירת חבל באנאט בימי השלטון ההונגרי במסגרת האימפריה האוסטרו-הונגרית . שם משפחת אביו היה במקור "מנדל".
את לימודיו התיכוניים השלים בבתי ספר בטימישוארה ובסגד.

בין מלחמות העולם הוא היה חבר בצוות העיתונים בהונגרית Friss Újság (עיתון טרי) ו-Szezon ובעיתוני ספורט בעירו.

אחרי 1945 היה מאן קריין בשידורים בהונגרית של רדיו בוקרשט ואחרי 1946 עורך כתב העת Szakszervezeti Élet (החיים הסינדיקליים) . אחרי 1950 ערך את הרשומות Hivatalos Közlöny בשפה ההונגרית. מאוחר יותר הועסק בתרגום הכתוביות בהונגרית באולפני הסרטים בבופטיה.
הוא תרגם להונגרית את מעשיותיו של וילהלם האוף שפורסמו בהוצאה לנוער.
ב-1962 פרסם מאן ספר הבישול " Sütemények és édességek" (עוגות וממתקים) שהופיע בשתי מהדורות.
מאן נפטר ב-1964 בגיל 64 בבירת רומניה, בוקרשט.

==ספרים==
*Sütemények és édességek 1962, 1967
(עוגיות וממתקים), ספר בישול

==קישורים חיצוניים==
*[https://web.archive.org/web/20140525232326/http://lexikon.kriterion.ro/szavak/2678/ לקסיקון הסופרים ההונגרים ברומניה]

קטגוריה:עיתונאים יהודים הונגרים
קטגוריה:מחברי ספרי בישול יהודים
קטגוריה:קריינים
קטגוריה:מתרגמים להונגרית
קטגוריה:מתרגמים מגרמנית
קטגוריה:יהודים מבאנאט
קטגוריה:טימישוארה: אישים
קטגוריה:ילידי 1900
קטגוריה:הונגרים שנפטרו ב-1964
אדיר לחקים

אדיר לחקים (נולד ב-2 באפריל 2000) הוא עיתונאי ישראלי. משמש ככתב של ערוץ עכשיו 14 בצפון.

==ביוגרפיה==
נולד וגדל בקריית ביאליק. לדוד ומזל. למד בבית ספר יסודי "הרמב"ם" ובתיכון "אורט" בקריית ביאליק. 

בשנת 2018 התגייס לצה"ל ושירת כנהג מבצעי ואמבולנס בתאג"ד בחטיבת גולני. ביוני 2021 השתחרר מצה"ל ומשרת במילואים.

את דרכו התקשורתית החל כעיתונאי עצמאי כאשר פתח קבוצת טלגרם משותפת בשם "עמוד חדשות הקבינט הביטחוני" ולאחר מכן קבוצה אישית בשם "אדיר לחקים" המעדכנת דיווחי צפון.

ביולי 2021 עם שחרורו מצה"ל הצטרף לערוץ 20 ככתב ועורך בדיגיטל. לאחר שנה וחצי מונה לכתב הצפון של עכשיו 14.

במהלך מלחמת חרבות ברזל סיקר בין היתר את העסקים הסובלים מפגיעה בהכנסות בצפון ואת הנעשה בגבול הצפון במקביל לשירותו במילואים.

ב-17 במאי 2024 זכה בפרס הוקרה מהאקדמיה לטלוויזיה על דיווח בזמן אמת תוך סיכון חיים החל מ-7 באוקטובר.

לחקים רווק ומתגורר בקריית ביאליק.

==קישורים חיצוניים==

* 

== הערות שוליים ==

קטגוריה:עיתונאים ישראלים
קטגוריה:סגל ערוץ 20
קטגוריה:סגל עכשיו 14
קטגוריה:בוגרי אורט קריית ביאליק
קטגוריה:חיילי צה"ל במלחמת חרבות ברזל
קטגוריה:קריית ביאליק: אישים
קטגוריה:ישראלים שנולדו ב-2000
טאוריני

עמי [[פרובינקיה גאליה קיסאלפינה 391-192 לפני הספירה.]]
הטאוריני היו שבט קלטו-ליגורי ששכן בעמק העליון של נהר הפו, סביב טורינו של ימינו, בתקופת הברזל ובתקופת האימפריה הרומית.

== שם ==
הם מוזכרים כ-Taurĩnoí (Ταυρῖνοί) על ידי ההיסטוריון היווני פוליביוס (המאה ה-2 לפנה"ס),<ref>Polybius. Historíai, 3:60:8.</ref> כטאוריני על ידי ההיסטוריון הרומי טיטוס ליוויוס (סוף המאה ה-1 לפנה"ס),<ref>Livy. Ab Urbe Condita Libri, 5:34:8; 21:38:5.</ref> Taurinoí (Ταυρινοί) על ידי סטראבון (תחילת המאה ה-1 לספירה),<ref>Strabo. Geōgraphiká, 4:6:6; 4:6:12.</ref> Taurinorum על ידי פליניוס הזקן (המאה ה-1 לספירה),<ref>Pliny. Naturalis Historia, 3:123.</ref> וכמו Taurínōn (Ταυρίνων, Ταυρικῶν, Ταυρινῶν) על ידי תלמי (המאה השנייה לספירה).<ref>Ptolemy. Geōgraphikḕ Hyphḗgēsis, 3:1:31.</ref><ref name=":0">, s.v. Taurini.</ref>

ניתן לתרגם את השם האתני טאוריני כ"שבט השור". זוהי או צורה ישנה יותר של שם העצם הקלטי עם שיכול עיצורים taruos (שור), או צורה ליגורית לא קלטית.

== גאוגרפיה ==
הטאוריני חי בין נהר הדורה ריפריה לבין נהר הפו העליון לנהר הדנדרונה התחתון. שטחם היה ממוקם מזרחית לשבט האימרי, מערבית לליביקי וליאדאטיני.<ref>, Map 39: Mediolanum.</ref>
פורטה פאלאטינה באַאוּגוסטה טַאוּרינורום ([[טורינו).]]
בירתם המקורית, טאוראסיה, הושמדה על ידי הקרתגים לאחר שהתנגדו לשווא למסע חניבעל לחצי האי האפניני בשנת 218 לפני הספירה. היא נוסדה מחדש על ידי הרומאים לאחר 25 לפני הספירה כקולוניה אוגוסטה טאורינורום ( טורינו המודרנית), במפגש של נהרות הדורה והפו. היישוב נפגע בשריפה בשנת 69 לספירה. 

== היסטוריה ==
הטאוריני היו מעורבים במלחמות רומא נגד הקלטים בסוף המאה ה-4 לפני הספירה.

בשנת 218 לפני הספירה, הם הותקפו על ידי חניבעל, אשר התחבר לאויביהם הוותיקים, האינסוברס . העיר הראשית שלהם נכבשה על ידי כוחותיו של חניבעל לאחר מצור בן שלושה ימים.

== תרבות ==
הזהות האתנית של הטאוריני אינה ברורה. הם תוארו באופן משתנה כקלטים, כליגורים או כליגורים שאימצו זהות קלטית. 

== לקריאה נוספת ==
* רשימת עמים עתיקים באיטליה

== ביבליוגרפיה ==

<div class="mw-content-ltr">
*
*
*
*
*
*
</div>

== קישורים חיצוניים ==
* 1911 Encyclopædia Britannica/Taurini

== הערות שוליים ==

קטגוריה:גאלים
קטגוריה:עמים קדומים
קטגוריה:שבטים גאלים
רוברט קארי

רוברט דייוויס קארי (באנגלית: Robert Davis Carey; ) היה פוליטיקאי אמריקאי מוויומינג, איש המפלגה הרפובליקנית, שכיהן כמושל ויומינג ה-11 בשנים 1919–1923, וכסנאטור מטעמה בשנים 1930–1937. הוא היה ראשון מושלי המדינה שנולד על אדמתה, והיחידי שגם אביו כיהן כמושל.
==ראשית חייו==
רוברט קארי נולד בשאיין שבטריטוריית ויומינג כבנם של ג'וזף קארי, לימים מושל ויומינג השמיני, ושל לואיזה דייוויד. הוא התחנך בבתי ספר ציבוריים ובבית הספר היל בפוטסטאון שבפנסילבניה, וב-1900 סיים לימודים באוניברסיטת ייל, שלאחריהם הוא עבר למחוז קונברס שבוויומינג. לכששב לוויומינג, הוא נכנס לעסקי המקנה והחקלאות וגילה עניין בבנקאות. בשנים 1912–1916 הוא שימש כחבר בוועדה הארצית הפרוגרסיבית מטעם ויומינג, וכיושב ראש ועדת הכבישים של ויומינג בשנים 1917–1918. הוא גם שימש כנשיא אגודת מגדלי המקנה של ויומינג בשנים 1917–1921.
==קריירה פוליטית==
ב-1918 נבחר קארי כמושל ויומינג ה-11, וכיהן בתפקיד בשנים 1919–1923. הוא היה ראשון מושלי המדינה שנולד על אדמתה, והיחידי מבין המושלים שגם אביו היה מושל. ב-1924 מונה קארי על ידי הנשיא קלווין קולידג' כיושב ראש הוועדה החקלאית, שעליה הוטל להעריך את מצב החקלאות בארצות הברית.

ב-4 בנובמבר 1930 נבחר קארי לאייש את המושב של ויומינג מטעם המפלגה הרפובליקנית בסנאט של ארצות הברית במקומו של פרנסיס וורן שנפטר. במרץ 1931 הוא נבחר לסנאט בזכות עצמו. הוא החל לכהן בסנאט מ-1 בדצמבר 1930 וכהונתו הסתיימה ב-3 בינואר 1937. ב-1936 הוא התמודד ללא הצלחה על תקופת כהונה נוספת בסנאט. עם תום כהונתו הוא שב לוויומינג כדי לעסוק שוב בעסקי החקלאות.

==מותו==
רוברט קארי נפטר בשאיין ב-17 בינואר 1937, שבועיים לאחר תום כהונתו בסנאט. הוא נטמן בבית הקברות לייקויו שבעיר.
==לקריאה נוספת==
<div style="direction: ltr;">
* [https://archive.org/details/biographicaldire0004unse/page/1772/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 4], Westport, Conn.; Meckler Books, 1978, p. 1773.
</div>

==קישורים חיצוניים==

* [https://www.nga.org/governor/robert-davis-carey/ רוברט קארי] באתר אגודת המושלים הלאומית 
* 
* [https://politicalgraveyard.com/bio/carey.html#449.18.84 רוברט קארי] באתר The Political Graveyard 
* 

==הערות שוליים==

קטגוריה:מושלי ויומינג
קטגוריה:מושלי מדינות ארצות הברית מהמפלגה הרפובליקנית
קטגוריה:חברי הסנאט של ארצות הברית מוויומינג
קטגוריה:סנאטורים חברי המפלגה הרפובליקנית
קטגוריה:בוגרי אוניברסיטת ייל
קטגוריה:אמריקאים ממוצא אנגלי
קטגוריה:אמריקאים שנולדו ב-1878
קטגוריה:אמריקאים שנפטרו ב-1937
אקיטאבונס

האקיטאבונס (בלטינית: Acitavones) היו שבט גאלי קטן ששכן בהרי האלפים בתקופת הברזל.

== שם ==
הם מוזכרים בשם אקיטאבונס (Acitavones וגם כ-agitabo) על ידי פליניוס הזקן (1 לספירה),<ref name="Pliny22">Pliny. Naturalis Historia, [https://www.loebclassics.com/view/pliny_elder-natural_history/1938/pb_LCL352.103.xml 3:20].</ref> וכאקיטאבונס גם על ה-Tropaeum Alpium (שהוא מזכרת ניצחון רומי (tropaeum) לחגיגת ניצחונו המכריע של הקיסר אוגוסטוס על השבטים שאכלסו את האלפים.<ref>Corpus Inscriptionum Latinarum 5:7817.</ref><ref name="Falileyev">, s.v. Acitavones.</ref>

האטימולוגיה של השם Acitauones אינה ברורה. פירוש היסוד הראשון, acito, יכול להיות שדה (להשוואה: באירית עתיקה ached, achad), או להיות גרסה של אגידו (פנים, מראה).

== גאוגרפיה ==
לפי ההיסטוריון והארכאולוג גי בארול , ייתכן שהם התגוררו בעמק אאוסטה, ליד מעבר סנט ברנרד הקטן. הטריטוריה שלהם הייתה ממוקמת צפונית למדולי ולסגוסיני, דרומית לווראגרי, מערבית לסלאסי (עם), ומזרחית לקאוטרונס.

== היסטוריה ==
הם מוזכרים על ידי פליניוס הזקן כאחד מהשבטים האלפיניים שנכבשו על ידי רומא בשנים 15–16 לפני הספירה, וששמו נחקק על הטרופאום אלפיום.
=== מקורות ראשוניים ===
<div class="mw-content-ltr">
* 
</div>
=== ביבליוגרפיה ===
<div class="mw-content-ltr">
*
*
*
*
*
</div>
== הערות שוליים ==

קטגוריה:גאלים
קטגוריה:עמים קדומים
קטגוריה:שבטים גאלים
צ'אבי (זמר)

ג'ושוע צ'אבייר גוטירז אלונסו (Joshua Xavier Gutierrez Alonso; נולד ב-5 במאי 2005), הידוע בשם הבמה צ'אבי (Xavi), הוא זמר-יוצר אמריקאי ממוצא מקסיקני.

== קריירה ==
ב-10 במאי 2023, הוא הוציא את המיני-אלבום הראשון שלו, My Mom's Playlist.

ב-6 ביולי 2023, הוא הוציא את הסינגל "Sin Pagar Renta". הסינגל הגיע בשיאו למקום ה-34 במצעד השירים הלטיניים.

ב-17 באוגוסט 2023, הוא הוציא את הסינגל "La Víctima". הסינגל הגיע בשיאו למקום השני במצעד שירי מקסיקו, למקום השלישי במצעד השירים הלטיניים, למקום העשירי בבילבורד גלובל 200 ולמקום ה-46 בבילבורד הוט 100.

ב-21 בספטמבר 2023, הוא הוציא, בשיתוף פעולה עם לוס דיירס דה לה סיירה, את הסינגל "Poco a Poco". הסינגל הגיע בשיאו למקום השישי במצעד השירים מתחת להוט 100, למקום העשירי במצעד שירי מקסיקו ולמקום ה-16 במצעד השירים הלטיניים.

ב-26 באוקטובר 2023, הוא הוציא, בשיתוף פעולה עם טוני אוגייר, את הסינגל "Modo DND". הסינגל הגיע בשיאו למקום ה-23 במצעד השירים מתחת להוט 100, למקום ה-14 במצעד שירי מקסיקו ולמקום ה-21 במצעד השירים הלטיניים.

ב-30 בנובמבר 2023, הוא הוציא את הסינגל "La Diabla". הסינגל הגיע בשיאו למקום השלישי בבילבורד גלובל 200, למקום ה-20 בבילבורד הוט 100 ולמקום הראשון במצעד שירי מקסיקו ומצעד השירים הלטיניים.

ב-21 במרץ 2024, הוא הוציא את הסינגל "Corazón de Piedra". הסינגל הגיע בשיאו למקום הרביעי במצעד השירים הלטיניים, למקום השלישי במצעד שירי מקסיקו, למקום ה-43 בבילבורד גלובל 200 ולמקום ה-73 בבילבורד הוט 100.

== פרסים ומועמדויות ==
{| class="wikitable sortable"
!שנה
!פרס
!קטגוריה
!תוצאה
!מקור
|-
!2024
!פרס המוזיקה האמריקאית הלטינית
|האמן החדש של השנה
|
|<ref></ref>
|}

== קישורים חיצוניים ==
* 

== הערות שוליים ==

קטגוריה:פיניקס: אישים
קטגוריה:אמני אינטרסקופ רקורדס
קטגוריה:אמריקאים ממוצא מקסיקני
קטגוריה:אמריקאים שנולדו ב-2005
Wild Wonder

Wild Wonder הוא אלבומה השיישי של להקת הבלקן ביט בוקס שיצא ביוני 2024. המוזיקה לאלבום הוקלטה באולפן ההקלטות בביתו של תומר יוסף שבקיבוץ צאלים. האלבום היה מתוכנן לצאת בחודש אוקטובר 2023, אך הוצאתו נדחתה בעקבות מלחמת "חרבות ברזל". עטיפת האלבום עוצבה בידי תמיר מוסקט.

==סינגלים==
הסינגל הראשון מתוך האלבום, "Long Time Coming", יצא ביוני 2021, כשלוש שנים לפני צאת האלבום. השיר לווה בקליפ הכולל קטעים מהופעות שונות שקיימה הלהקה במהלך השנים.

השיר "Break The Law" יצא בספטמבר 2022. הקליפ המלווה של השיר צולם בקיבוץ צאלים ובסביבתו.

השיר "Avalanche" יצא בתחילת יוני, בסמוך להופעות השקה שקיימה הלהקה לאלבום, בשיתוף עם אביתר בנאי ונגה ארז.

== רשימת שירים ==

==הערות שוליים==

קטגוריה:אלבומי 2024
קטגוריה:אלבומי בלקן ביט בוקס
קטגוריה:אלבומים באנגלית
קטגוריה:אלבומי חברת NMC יונייטד אנטרטיינמנט
מצעד השירים הלטיניים

לוגו מגזין הבילבורד
מצעד השירים הלטיניים (באנגלית: Hot Latin Songs) הוא מצעד מוזיקה בארצות הברית למוזיקה לטינית המתפרסם מדי שבוע על ידי מגזין המוזיקה בילבורד. מצעד המוזיקה, אשר פועל מאז 6 בספטמבר 1986, מבוסס על מכירות דיגיטליות, איירפליי והזרמת מוזיקה של שירים לטיניים.

השיר הראשון במצעד השירים הלטיניים היה השיר "La Guirnalda" של רוסיו דורקל ב-6 בספטמבר 1986. נכון לגיליון ה-15 ביוני 2024, למצעד היו 462 להיטים שונים שהגיע למקום הראשון, כאשר בסך הכל 191 אמנים הגיעו למקום הראשון. נכון לגיליון ה-15 ביוני 2024, השיר שהגיע למקום הראשון היה השיר "Gata Only" של FloyyMenor וכריס MJ .<ref></ref>

== קישורים חיצוניים ==
* 

== הערות שוליים ==

קטגוריה:מצעדי הבילבורד
SAP גארדן

SAP גארדן (בגרמנית: SAP Garden) היא זירה מקורה מתוכננת בת 12,500 מושבים שתוקם בפארק האולימפי שבמינכן, בוואריה. הזירה צפויה לארח את משחקי ההוקי קרח של קבוצת רד בול מינכן ואת משחקי הכדורסל של קבוצת באיירן מינכן החל מעונת 2024/25. היא נבנתה במקום בו עמד ולודרום הרדסטדיון , ובנייתה צפויה להסתיים בקיץ 2024.

== היסטוריה ==
תכנונה של הזירה נבע מרצונן של קבוצת ההוקי קרח רד בול מינכן וקבוצת הכדורסל באיירן מינכן לאולם חדש ומודרני. רד בול שיחקה באולימפיה אייסהאלה ובאיירן שיחקה באאודי דום, שניהם נבנו לקראת אולימפיאדת מינכן (1972). בדצמבר 2014 הודיעה מועצת עיריית מינכן על מכרז לבניית הזירה החדשה, שתוקם במקום הרדסטדיון, ה בפארק האולימפי בעיר.

בשנת 2019 זכתה חברת התוכנה הגרמנית SAP בזכויות השם לזירה. על מנת למנוע בלבול עם ה-SAP ארנה במנהיים נערכה הצבעה על שם אחר לאולם. שלוש האפשרויות המובילות היו SAP לייב (9.9% מהקולות), SAP פארק (44.8%) ו-SAP גארדן (45.3%).

עבודת החפירה הראשונה באתר החלה ב-13 בינואר 2020, ואבן הפינה הונחה ב-23 בפברואר 2021, בטקס שנערך ללא קהל בעקבות מגפת הקורונה בגרמניה.

ב-12 במרץ 2024 הודיעה רד בול מינכן כי המשחק הראשון באולם יהיה משחק ידידות שלה מול באפלו סייברס מה-NHL ב-27 בספטמבר, וב-13 ביוני הודיעה באיירן מינכן כי תקיים את משחק היורוליג הראשון שלה בעונת באולם.

== קישורים חיצוניים ==

== הערות שוליים ==

קטגוריה:אצטדיונים ומתקני ספורט: מיזמים עתידיים
קטגוריה:מינכן: מבנים
קטגוריה:מינכן: ספורט